
Szentendre Város Önkormányzat Képviselő-testületének

2024. január 31-i üléséről készült jegyzőkönyvéből

4.
Előterjesztés a Városi Szolgáltató Nonprofit Zrt. élelmezési nyersanyag beszerzéséről

Előadó: Fülöp Zsolt polgármester
Szentendre Város Önkormányzat Képviselő-testületének

4/2024. (I.31.) Kt. sz. határozata:

Szentendre Város Önkormányzat Képviselő-testülete a Városi Szolgáltató Nonprofit Zrt-nek a mirelit termékkörre vonatkozó, az Európai unió Hivatalos lapjában a TED-en 00688375-2023 számon, 2023. november 13-án megjelent ajánlati felhívással indult élelmezési nyersanyag közbeszerzését lezáró döntést az alábbiak szerint hozza meg:

1. a közbeszerzési eljárás eredményes;

2. a nyertes ajánlat: Jégtrade Élelmiszeripari és Kereskedelmi Korlátolt Felelősségű Társaság (cím: 2220 Vecsés Ecseri út 0127/15/A, adószám: 10828694-2-13) ajánlati ár: nettó 16 429 333 Ft, nyertessé nyilvánítás indoka: az adott ajánlat a gazdaságilag legelőnyösebb, érvényes ajánlat; 

3. elfogadja az írásbeli összegezést a határozat melléklete szerinti tartalommal;

4. felkéri a Vezérigazgatót az eredmény kihirdetésére és a szerződéskötési moratóriumot követően a nyertes ajánlattevővel a közbeszerzési szerződés megkötésére.

Felelős: Városi Szolgáltató Nonprofit Zrt. Vezérigazgató

Határidő: azonnal 

A végrehajtásért közvetlenül felelős: Városi Szolgáltató Nonprofit Zrt.

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai
3. Városi Szolgáltató NZrt., Vezérigazgató - intézkedésre

4. Városi Szolgáltató NZrt., Közétkeztetési divízióvezető - intézkedésre
5. Pénzügyi Iroda, Irodavezető - tájékoztatásul
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. február 1.
Simor Györgyné
jegyzőkönyvvezető

